Portjacksonboom

Die Portjackson (Acacia saligna) is 'n indringerplant in Suid-Afrika wat endemies aan Australië is, waar dit in die suidweste van die land voorkom. Die boom staan ook as die goudwilger bekend en groei in fynbos, kusduine, langs paaie, waterlope en bosveld.

Voorkoms 
Die boom word tot 7 m hoog, is middelgroot, immergroen en doringloos. Die bas is glad en liggrys. Die takke is dikwels verwronge met groot bruin galle of swelsels. Die blare is enkelvoudig, ellipties en heldergroen. Die heldergeel blomme kom in bolvormige hofies voor. Hulle is oorvloedig en okselstandig. Die saadpeul het 'n harde, ligkleurige rand. Die boom word vir duinherwinning en looibas gekweek.

Sien ook 

 Alfabetiese lys van Suid-Afrikaanse bome
 Lys van indringerplante in Suid-Afrika

Bron 
 Butchart, Duncan: Natuurlewe van Suid-Afrika. Struik Nature. 2012. ISBN 978-1-4317-0248-0

Acacia
Indringerplante
Flora van Australië
Endemiese plante van Australië